Герз тоьхнарш муьлш бу олуш дац официалан хьостано, амма, юккъараллехь дийцарехь, шо хьалха ЯндиевгIеран а, БелхароевгIеран а шина цIийна юкъахь даьллачу девнна тIаьхьало ю хилларг.
Яндиев Адама шен хIусамненанца цхьана даьхна суьрташ ца тайнера, цуьнан хьож-мIода а хьакхалуш воцучу Белхароевна.
Кхиъ цхьа де хьалха цуьнан гергарчу стагаца, цхьадолчу хьосташа дийцарехь, иза Яндиев Адам хилла, шен хIусамненаца хIума кхалла цига чувахча, дов даьлла хилла цу чохь хиллачу цхьана тобанца.
Вовшех летта уьш. И зулам хиъча, Яндиев Илес шен шичех леттачаьрга телефон а тоьхна, ресторане уьш схьакхайкхина, хилларг къасто. Иза къамел дан воьдуш хилар билгаладолу, цуьнца цхьа а ца хиларх а, карахь герз а, я кхин хIума а ца хиларх а.
Яндиев Адамна накъосталла дийр ду шаьш бохуш дукха меттигашкахь бу. Цхьа ши бутт хьалха цунна оьшучу хенахь а, муьлхачу тайпан вашалла дан кийча ву ша а, шен накъостий а аьлла дIахьедар динера Нохчийчуьра Тамаев Тимура, Дикий цIарца вевзачу Оьсрийчоьнан эскархочо а.
ЯндиевгIарна а, БатIал-хьажийн тIаьхьенах ларалучу БелхароевгIарна а юккъахь даьллачу оцу девнна чакхе чIогIа кIоршаме хиларна кхоьру гIалгIайн юкъараллехь.